(क) क्या सरकार की पाकिस्तान के साथ नई वीजा प्रणाली के लिए समझौते पर हस्ताक्षर करने की योजना है;

(ख) यदि हां, तो तत्संबंधी ब्यौरा क्या है और इसके क्या कारण हैं; और

(ग) इससे पाकिस्तान घूमने जाने के इच्छुक भारतीयों को क्या लाभ मिलेगा?

गृह मंत्रालय में राज्य मंत्री **(श्री मुल्लापल्ली रामचन्द्रन)**

**(क) : जी, हां।**

**(ख) और (ग) : पाकिस्तान के साथ हस्ताक्षर किए जाने के लिए प्रस्तावित नए द्विपक्षीय वीजा करार का उद्देश्य एक-दूसरे के देश की यात्रा करने के इच्छुक दोनों देशों के राष्ट्रिकों के लिए यात्रा को सहज बनाकर भारत और पाकिस्तान के बीच अधिक से अधिक जन-सम्पर्क को बढ़ावा देना है।**